ประทีป กรีฑาเวช

**ประทีป กรีฑาเวช** (22 พฤษภาคม พ.ศ. 2473 – 18 มีนาคม พ.ศ. 2569)  เป็นนักข่าวและนักการเมืองชาวไทย อดีตสมาชิกสภาผู้แทนราษฎรจังหวัดนครราชสีมา 5 สมัย อดีตสมาชิกสภาผู้แทนราษฎร แบบบัญชีรายชื่อ

## ประวัติ
ประทีป เกิดเมื่อวันที่ 22 พฤษภาคม พ.ศ. 2473 ที่จังหวัดนครราชสีมา ด้านครอบครัวสมรสกับนางประเทือง กรีฑาเวช (สกุลเดิม: หลอดคำ) มีบุตร-ธิดา 6 คน คือ วรรณทณี วชิราภากร, อัจฉราพร กรีฑาเวช, พีรกร กรีฑาเวช, พระไพฑูรย์ เตชธมฺโม, ชัชฎา กรีฑาเวช และศุภวรรณ กรีฑาเวช สำเร็จการศึกษาระดับมัธยมศึกษาตอนต้น จากโรงเรียนโกรกพระพิทยาคม จังหวัดนครสวรรค์

ประทีป ถึงแก่กรรมเมื่อวันที่ 18 มีนาคม พ.ศ. 2569 ด้วยโรคชรา สิริอายุ 95 ปี มีพิธีพระราชทานเพลิงศพเมื่อวันที่ 24 มีนาคม พ.ศ. 2569 ที่เมรุวัดท่ามะยม ตำบลจอหอ อำเภอเมืองนครราชสีมา จังหวัดนครราชสีมา

## การทำงาน
ประทีป เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชาธิปัตย์ และได้รับเลือกตั้งเป็น สส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งเป็น สส.สมัยที่ 2 สังกัดพรรคชาติไทย ซึ่งนำโดยพลตรี ประมาณ อดิเรกสาร และพลเอก ชาติชาย ชุณหะวัณ

ต่อมาประทีป ได้ย้ายไปสังกัดพรรคปวงชนชาวไทย และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 พร้อมกับสุวัจน์ ลิปตพัลลภ และจำลอง ครุฑขุนทด หลังจากนั้นพรรคปวงชนชาวไทยจึงได้เปลี่ยนชื่อเป็นพรรคชาติพัฒนา ในปี พ.ศ. 2535 โดยมีพลเอก ชาติชาย ชุณหะวัณ เป็นหัวหน้าพรรค และเขาได้รับเลือกตั้งอีก 2 สมัย คือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

ก่อนการเลือกตั้ง พ.ศ. 2548 ประทีปและสมาชิกพรรคชาติพัฒนา ได้ย้ายไปเข้าร่วมงานกับพรรคไทยรักไทย และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ เป็น สส.สมัยที่ 6

ภายหลังการกลับมาฟื้นฟูพรรคชาติพัฒนา (ในชื่อพรรครวมใจไทยชาติพัฒนา) ของสุวัจน์ ลิปตพัลลภ เขาจึงได้เข้าร่วมงานอีกครั้ง และลงสมัครรับเลือกตั้ง สส.แบบสัดส่วน แต่ไม่ได้รับเลือกตั้ง ภายหลังได้รับตำแหน่งเป็นรองหัวหน้าพรรค ต่อมาเขาได้รับแต่งตั้งเป็นข้าราชการการเมืองตำแหน่งประจำสำนักนายกรัฐมนตรี ในปี 2552 และในปี 2562 ได้ลงสมัครรับเลือกตั้งแบบบัญชีรายชื่อ ลำดับที่ 21 แต่ไม่ได้รับเลือกตั้ง

### สมาชิกสภาผู้แทนราษฎร
ประทีป กรีฑาเวช ได้รับเลือกตั้งเป็นสมาชิกสภาผู้แทนราษฎรมาแล้ว 6 สมัย ดังนี้
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครราชสีมา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครราชสีมา สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครราชสีมา สังกัดพรรคปวงชนชาวไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครราชสีมา สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนครราชสีมา
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคประชาธิปัตย์
หมวดหมู่:พรรคสหประชาธิปไตย
หมวดหมู่:พรรคชาติไทย
หมวดหมู่:พรรคชาติพัฒนา (พ.ศ. 2535)
หมวดหมู่:พรรคสามัคคีธรรม
หมวดหมู่:พรรคมวลชน
หมวดหมู่:พรรคไทยรักไทย
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.